Սույն հայտարարությունը կայքում զետեղում ենք ոչ այն պատճառով, որ Շարմազանովն առանձնահատուկ ուշադրության օբյեկտ է կամ սուբյեկտ, մարդ է, որ դարակազմիկ մտքեր է արտահայտում ու դրանցով զորագնդեր է շարժում: Քավ լիցի: Շարքային քաղաքացու մեկն է, ով ժամանակին Անդրանիկ Մարգարյանի ուշադրության կենտրոնում հայտնվեց՝ սանիկների երամի տեսքով, նրանով թևեր առավ, թևեց, թևե՜ց, մինչ որ իր անպտուղ կուսակցության պես գահավիժեց զուտ այն պատճառով, որ սկսեցին Աստծուն Ասոյով դիմել, իսկ ժողովրդի մասին էլ մտածել, որ գլխին ինչ պոպոք էլ կոտրեն, ճարն ինչ, պիտի հանդուրժի: